Friederike Mayröckerová

Friederike Mayröckerová (* 20. december 1924, Viedeň, Rakúsko – † 4. jún 2021, Viedeň) bola rakúska spisovateľka a poetka.

Životopis 
Od roku 1946 do 1969 pracovala ako učiteľka anglického jazyka a literatúry na rôznych stredných školách vo Viedni. Z dôvodu druhej svetovej vojny urobila maturitu až v roku 1950. Od roku 1969 je spisovateľkou na voľnej nohe.

Svoju literárnu tvorbu začala už ako 15 ročná (1939), v roku 1946 publikovala prvé práce v časopise Plan.

Je označovaná za jednu z najvýznamnejších súčasných rakúskych lyričiek. Okrem desiatok kníh poézie napísala aj veľa prozaických kníh, experimentálnych textov a niekoľko rozhlasových hier - 4 hry napísala spolu s Ernst Jandlom. Od roku 1954 žila s Jandlom až do jeho smrti v roku 2000. 

Jej básne prekladali do slovenčiny Mila Haugová (knižný výber) a Milan Richter.

Za svoju tvorbu obdržala desiatky ocenení, o.i. aj Cenu Jána Smreka (2006) v Bratislave.

Referencie

Iné projekty

Externé odkazy 
 Heslo Friederike Mayröcker na stránke Databazeknih.cz
 Heslo Friederike Mayröcker na stránke Perlentaucher.de
 Rozhovor s F. Mayröckerovou 

Rakúski spisovatelia
Rakúski básnici
Osobnosti z Viedne